Kålåstunnelen blir 2,7 kilometer lang og starter like øst for det planlagte Røyskårkrysset i prosjektets vestlige ende. Deretter løper tunnelen sydøstover under Kålåsen før den har sitt østlige utløp ved Lygna. Der fortsetter veien på den 300 meter lange Kvellandsbrua, før motorveien går inn i Rossåstunnelen og til Herdalskrysset, som er prosjektets østlige endepunkt.